mk hbs_cyr ba mk ru ru en ru ru mk mk mk mk ru mk ru en ru mk mk mk ru hbs_cyr mk mk uk mk mk mk mk mk mk mk mk mk mk mk hbs_cyr ba mk ru ru en ru ru mk mk mk mk ru mk ru en ru mk bg pt en en es es en es en en ru ru ru ru mk mk mk mk ru mk mk mk mk mk mk mk en en es es en es en en mk mk mk mk mk hbs_cyr mk ru mk mk en hbs_cyr en mk en mk en mk en mk bg mk mk mk mk mk ru hbs_cyr mk mk uk mk en mk mk en
Нов изглед и карактер на лошо момче! Carolina Herrera Bad Boy Le Parfum - Убавина за сите
Услови и правила на користење
Добредојдовте! Влезете во вашиот профил
Ја заборавивте лозинката? Побарајте помош
Лозинка ќе ви биде испратена.
дома Парфеми За Него Нов изглед и карактер на лошо момче! Carolina Herrera Bad Boy Le...
Bad Boy – топол, балсамичен и зачински мирис со зависна нота на какао кој беше претставен во 2019 година како совршен придружник на женската Good Girl мирисна креација, која стана најпопуларна парфемска линија на брендот Carolina Herrera – го доби првиот наследник наречен Bad Boy Le Parfum. Се работи за потемна и поинтензивна креација, ако ја споредиме со оригиналното издание задржувајќи го допирот на црниот бибер како клучна ноти на композицијата.
Лошото момче избира акорд на канабис!
Најновиот Bad Boy Le Parfum мирис го рефлектира новиот изглед и карактерот на лошото момче избирајќи акорд на канабис, кожа и зачинети нијанси на бибер, илустрирано преку мирис од парфимерите кои го создадоа – Bruno Jovanovic, Fanny Bal и Nicolas Beaulieu.
После успехот со Bad Boy, ова ново издание е отстапување од традиционалните формули, отворање на нов миризлив универзум заснован на двојната природа на современиот човек. Силен и осетлив, моќен и сочувствителен, херојски и ранлив – мажот Bad Boy не е лесно да се етикетира. Тој ги крши правилата само за да создаде свои и нагласено ги изразува и брани своите верувања. Тој е бунтовник со цел, знае дека пркосот и провокацијата не се неспоиви со емпатијата.
За концептот на мирисот и неговата композиција!
Кога Bad Boy Le Parfum прв пат ја допира кожата, примарното чувство е моментален наплив на енергија. Тоа е благодарение на интимниот разговор на грејпфрут – најразигранииот цитрус и заслепувачкиот смел акорд на канабис. Парфимерите сакаа да се држат настрана од клишето за психоактивното користење на канабисот и да ги истакнат неговите зелени аспекти. Резултатот е високонапонско мирисно искуство што е сосема ново кај модерните мириси, смело отелотворувајќи го Bad Boy Le Parfum со премисата дека правилата се прекршени.
После овој одлучувачки прв бран, нотите на срцето откриваат совршена хармонија на црн бибер и здравец. Биберот е ароматичен и зачинет, палаво покажувајќи дека силните емоции продолжуваат и после првичниот удар. Тука коегзистира со листот од здравец – цветна и мажествена нота која беше истакнат дел од Carolina Herrera For Men, првиот мирис за мажи од брендот кој беше лансиран во 1991 година. Така минатото и иднината се спојуваат со повторно откривање на Carolina Herrera мажот – добронамерно лошо момче.
Кога мирисот останува на кожата подолго време, нотите во основата што се појавуваат го откриваат последното изненадување и намерите на мирисот. Ова не е изненадувачки, бидејќи важноста на парфемската вода лежи во нејзиниот првичен впечаток, но исто така и на начинот на развивање на формулата после првите впечатоци на кожата. Напредокот доведува до кожните акорди прилепени на кожата како амајлија. Влезете во мајсторијата на парфимерите Bruno Jovanovic, Fanny Bal и Nicolas Beaulieu, кои успеаја да развијат дрзок и секси кожен акорд, кој ги здружува снагите со ветивер – карактеристична, но непредвидлива дрвенеста нота на класичната машка парфимерија. Ветиверот овде исполнува двојна функција, ја прави композицијата многу погодна за носење и им дава можност на мажите да внесат доза на карактер во нивниот стил, притоа задржувајќи егзотично и хедонистичко чувство за патување.
Шишето на новата креација Bad Boy Le Parfum, има иста форма на молња како и оригиналната верзија на Bad Boy. Целосно црно шише со дискретно лого во боја на злато.
Мирисот е достапен во шишиња од 50 и 100 мл, како Eau de Parfum.
Претходен постDior создаде нова пудра која покрива без да чувствувате тежина на лицето!
Следен постAmouage Renaissance нова романтична одисеја!
ПОВРЗАНИ НАПИСИПОВЕЌЕ ОД АВТОРОТ
Како да го изберете идеалниот парфем за вашиот маж?
Колекција која веднаш нè воодушеви! Keune X Joseph Klibansky
Маскара за трепки кои допираат до ѕвездите! Deborah Up To The Stars
Како да го изберете идеалниот парфем за вашиот маж?
Колекција која веднаш нè воодушеви! Keune X Joseph Klibansky
Мејкап навика која ве прави да изгледате постаро!
Маскара за трепки кои допираат до ѕвездите! Deborah Up To The...
Течни пудри со голема покривна моќ и прифатливи цени!
Настан за кој долго ќе се зборува! Погледнете го промотивното видео!
Следете нè на Инстаграм @ubavinazasite
Дневен информатор за производи за убавина, најразлични мејкап производи, парфеми, креми за нега. Идеално место да прочитате мислење за најдобриот парфем, совети за шминкањето и за се што е поврзано со производите за убавина.
Услови и правила на користење
Developed by PROCESS IN. Hosted by INHOST.
Мирис со најтрендовска мирисна нота на денешницата! Joop! Homme Eau de...